wannaphong/clean_thaiwikipedia huggingface dataset:
# ฮ่องกง 47
ฮ่องกง 47 เป็นกลุ่มนักเคลื่อนไหวจำนวน 47 คนที่สนับสนุนประชาธิปไตยในฮ่องกง ซึ่งถูกจับกุมและตัดสินความผิดฐานสมรู้ร่วมคิดในคดีบ่อนทำลายชาติภายใต้กฎหมายความมั่นคงแห่งชาติที่ประกาศใช้ในปี 2020

เมื่อวันที่ 6 มกราคม 2021 นักเคลื่อนไหว อดีตสมาชิกรัฐสภา นักกิจกรรมสังคม และนักวิชาการจำนวน 55 คน ถูกจับกุมโดยกรมความมั่นคงแห่งชาติซึ่งเป็นส่วนหนึ่งของตำรวจฮ่องกง การจับกุมนี้เกี่ยวข้องกับการเลือกตั้งขั้นต้นของกลุ่มประชาธิปไตยสำหรับการเลือกตั้งรัฐสภาที่ต่อมาถูกเลื่อนออกไป ในกลุ่มนี้ประกอบด้วยผู้จัดงาน 6 คนและผู้เข้าร่วม 48 คน โดยมี 2 คนที่ถูกควบคุมตัวในเรือนจำ ถือเป็นการปราบปรามกลุ่มที่สนับสนุนประชาธิปไตยครั้งใหญ่ที่สุดนับตั้งแต่การบังคับใช้กฎหมายความมั่นคงแห่งชาติในวันที่ 30 มิถุนายน 2020

ในเวลาเดียวกัน ตำรวจได้ทำการบุกค้นพื้นที่ 72 แห่ง รวมถึงบ้านของโจชัว หว่อง, สำนักงานของหนังสือพิมพ์ แอปเปิลเดลี, สแตนด์นิวส์, อินมีเดียเอชเค และสถานที่นับคะแนนเสียงของสถาบันวิจัยความเห็นสาธารณะฮ่องกง (PORI) นอกจากนี้ยังมีการแช่แข็งเงินทุนกว่า 200,000 ดอลลาร์ฮ่องกงที่เกี่ยวข้องกับการเลือกตั้งครั้งนี้

การจับกุมครั้งนี้ส่งผลกระทบอย่างมากต่อกลุ่มที่สนับสนุนประชาธิปไตยในฮ่องกง รวมถึงกลุ่มสายกลางในฝั่งประชาธิปไตย

ในวันที่ 28 กุมภาพันธ์ สมาชิก 47 คนที่ถูกจับกุมในเดือนมกราคม ถูกตั้งข้อหาอย่างเป็นทางการฐานสมรู้ร่วมคิดบ่อนทำลายภายใต้กฎหมายความมั่นคงแห่งชาติ  ในการปรากฏตัวที่ศาลเมื่อวันที่ 1 มีนาคม มีผู้รวมตัวประท้วงหน้าศาลหลายร้อยคน ท่ามกลางกฎหมายความมั่นคงและการระบาดของโควิด-19

ทนายฝ่ายจำเลยหลายคนแสดงการคัดค้านในศาลต่อการดำเนินคดีที่ล่าช้า ซึ่งตรงกันข้ามกับข้อกล่าวหาที่เร่งรัดอย่างรวดเร็ว นักวิเคราะห์มองว่าข้อกล่าวหาที่ล่าช้า ซึ่งขยายไปถึงคดีความมั่นคงแห่งชาติอื่น ๆ เป็นกลยุทธ์ที่จงใจออกแบบมาเพื่อสร้างความกลัว คดีถูกเลื่อนออกไปหลายครั้ง ในการเลื่อนออกไปในวันที่ 4 มีนาคม 2022 วันพิจารณาคดีครั้งถัดไปถูกกำหนดเป็นวันที่ 28 เมษายน เนื่องจากการแพร่ระบาดของโควิด-19 ซึ่งในวันนั้นจำเลยถูกบอกให้มาปรากฏตัวอีกครั้งในวันที่ 1 ถึง 2 มิถุนายน ทั้งที่ผู้พิพากษาศาลชั้นสูงได้เรียกร้องให้ฝ่ายจัดการศาลชั้นต้นเมื่อไม่กี่วันก่อนหน้านี้ให้พิจารณาคดีโดยเร็ว จำเลยยังถูกจับขังเดี่ยวในบางครั้ง

การตัดสินคดีเริ่มตั้งแต่วันที่ 6 กุมภาพันธ์ถึง 4 ธันวาคม 2023 2 ได้รับการตัดสินพ้นผิดจากคณะผู้พิพากษาในเดือนพฤษภาคม 2024 อีก 14 คนถูกตัดสินมีความผิดจริงนอกจากจำเลยที่เข้าเจรจารับสภารภาพ 31 คน รวมแล้ว 45 คนถูกตัดสินจำคุก 4 ปี 2 เดือนถึง 10 ปี โดย เบนนี ทาย ซึ่งศาลตัดสินว่าเป็นผู้บงการถูกตัดสินจำคุกระยะเวลานานที่สุด
# การเลือกตั้งรัฐสภาในประเทศศรีลังกา พ.ศ. 2567
ประเทศศรีลังกามีการเลือกตั้งรัฐสภาในวันที่ 14 พฤศจิกายน 2024 เพื่อเลือกสมาชิกรัฐสภาทั้ง 225 ที่นั่ง คณะรัฐสภาเดิมสลายในวันที่ 24 กันยายน 2024 การเสนอชื่อผู้สมัครรับเลือกตั้งมีขึ้นระหว่างวันที่ 4 ตุลาคม ถึง 11 ตุลาคม 2024 

ผลการเลือกตั้งเป็นชัยชนะถล่มทลายสำหรับพันธมิตรฝ่ายซ้ายของพรรคพลังประชาชนที่นำโดยประธานาธิบดีศรีลังกาที่ได้รับการเลือกตั้งไปไม่นานก่อนหน้า อนุระ กุมาระ ทิสสานายกะ พรรคชนะ 159 ที่นั่ง ถือว่าเป็นจำนวนที่นั่งมากที่สุดในประวัติศาสตร์ศรีลังกา และเป็นสัดส่วนมากเป็นอันดับสองในประวัติศาสตร์ศรีลังกา นะในทุกเขตยกเว้นบัตติกาโลอา ถือเป็นการเลือกตั้งครั้งแรกนับตั้งแต่ปี 1977 ที่มีพรรคเดียวชนะเสียงส่วนมากพิเศษ และเป็นครั้งแรกที่พรรคไม่ใช่ทมิฬชนะในเขตเลือกตั้งแจฟฟ์นา รวมทั้งเป็นครั้งที่มีสมาชิกรัฐสภาเป็นสตรีได้รับการเลือกตั้งมากที่สุดที่ 21 ที่นั่ง เช่นเดียวกับเป็นครั้งที่มีผู้ดำรงตำแหน่งสมาชิกรัฐสภาเป็นครั้งแรกมากที่สุดที่ 150 คน

รัฐสภาชุดที่ 17 ของศรีลังกาจะเข้ารับตำแหน่งในวันที่ 21 พฤศจิกายน 2024 เวลา 10:00 น.
# โมกุระ เลอะหลุดโลก
เป็นซีรีส์มังงะญี่ปุ่นที่เขียนและวาดภาพโดย ได้เริ่มตีพิมพ์ในนิตยสารมังงะแนวเซเน็งมอร์นิงของสำนักพิมพ์โคดันชะในเดือนเมษายน พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอเบรนส์เบส มีกำหนดออกอากาศในเดือนกรกฎาคม พ.ศ. 2568

 ตัวละคร 

 สื่อ 
 มังงะ 
โมกุระ เลอะหลุดโลกเขียนและวาดภาพประกอบโดย เริ่มตีพิมพ์ในนิตยสารมังงะแนวเซเน็งมอร์นิง ของสำนักพิมพ์โคดันชะ เมื่อวันที่ 8 เมษายน พ.ศ. 2564 ตอนต่างๆ ได้รับการรวบรวมตีพิมพ์เป็นเล่ม(ทังโกบง) จำนวน 9 เล่ม ณ เดือนเมษายน พ.ศ. 2568 ได้รับการแปลและตีพิมพ์เป็นภาษาไทยโดยสำนักพิมพ์วิบูลย์กิจ

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 18 พฤศจิกายน พ.ศ. 2567 ซีรีส์เรื่องนี้ผลิตโดยสตูดิโอเบรนส์เบส และกำกับโดยฮิโรชิ อิชิโอโดริ โดยมีชินโซ ฟูจิตะเป็นผู้เขียนบท โยโกะ ทานาเบะเป็นผู้ออกแบบตัวละคร และโทโมกิ ฮาเซกาวะเป็นผู้แต่งเพลงประกอบ มีกำหนดออกอากาศในวันที่ 7 กรกฎาคม พ.ศ. 2568 ทางช่องโตเกียวเอ็มเอ็กซ์ และบีเอส11 เพลงเปิดของเรื่องคือ  ขับร้องโดย  ในขณะที่เพลงปิดของเรื่องคือ  ขับร้องโดยร่วมด้วย เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ และสตรีมบนยูทูบช่อง Ani-One Asia
# ศิมรี (บุตรสาลู)
thumb|ภาพจิตรกรรมโดย Jeremias van Winghe แสดงเหตุการณ์ที่ฟีเนหัสสังหารศิมรีและคอสบี

ศิมรี (, Zīmrī,  "น่ายกย่อง") บุตรสาลู เป็นเจ้าชายหรือผู้นำของตระกูลในเผ่าสิเมโอนในช่วงการอพยพของชาวอิสราเอลในถิ่นทุรกันดารในขณะที่กำลังเข้าใกล้แผ่นดินแห่งพระสัญญา หนังสือกันดารวิถีในคัมภีร์ฮีบรูเล่าเรื่องที่ศิมรีเข้าร่วมกระทำบาปแห่งเปโอร์ที่อาบีลาหรือชิทธีม โดยเล่นชูกับคอสบีหญิงชาวมีเดียน จากบาปครั้งนี้ ฟีเนหัสหลานชายของอาโรนจึงสังหารทั้งคู่โดยใช้หอกแทงขณะทั้งคู่มีเพศสัมพันธ์กัน 

ชาวอิสราเอลใช้เหตุการณ์นี้เป็นข้ออ้างในการทำสงครามของชาวมีเดียนในกันดารวิถี 31

 หมายเหตุ
# ปูนาคาจง
ปูนาคาจง (อักษรโรมัน: Punakha Dzong) หรือ "วังแห่งความสุขอันยิ่งใหญ่" เป็นศูนย์กลางการปกครองของเขตปูนาคา ประเทศภูฏาน ก่อสร้างขึ้นโดยญาวัง นัมกยัล ซับจุงรินโปเจที่หนึ่ง ในปี 1637–38 เป็นจงที่ใหญ่ที่สุดอันดับสองและเก่าแก่ที่สุดอันดับสองของประเทศภูฏาน หนึ่งในอาคารสำคัญของประเทศและของปูนาคา

ปูนาคาจงเป็นอาคารที่ทำการของฝ่ายปกครองของรัฐ และเป็นที่ทำการหลักของรัฐบาลภูฏานจนถึงปี 1955 เมื่อย้ายเมืองหลวงไปยังกรุงทิมพู ปัจจุบันได้รับการขึ้นทะเบียนเป็นแหล่งมรดกโลกเบื้องต้นของยูเนสโก

จงนี้ตั้งอยู่ระหว่างแม่น้ำโฟจู (Pho Chhu; แม่น้ำชาย) และ โมจู (แม่น้ำหญิง) ในเทือกเขาปูนาคา หลังแม่น้ำสองสายนี้ไหลมาบรรจบกันจะกลายเป็นแม่น้ำปูนาซัง ไหลผ่านวังเดวโฟจัง ผ่านเข้าเขตประเทศอินเดียและไหลไปบรรจบกับแม่น้ำพรหมบุตร
# เตงเลียง
เตงเลียง("ฝ่ายพระเจ้าเล่าเสี้ยนก็แต่งเจียวจิ๋วเตียวเจี๋ยวเตงเลียงสามนายให้คุมเครื่องบรรณาการ แลตราหยกสำหรับว่าราชการเมือง ออกไปคำนับเตงงายณเมืองปวยเสีย")  (ค.ศ. 251-265) มีชื่อในภาษาจีนกลางว่า เติ้ง เหลียง  เป็นขุนนางของรัฐจ๊กก๊กในยุคสามก๊กของจีน หลังการล่มสลายของจ๊กก๊ก เตงเลียงได้มาเป็นขุนนางของราชวงศ์จิ้นตะวันตก

 ประวัติ 
เตงเลียงเป็นชาวอำเภอซินเอี๋ย (新野縣 ซินเหย่เซี่ยน) เมืองงีหยง (義陽郡 อี๋หยางจฺวิ้น) ซึ่งปัจจุบันคืออำเภอซินเหย่ มณฑลเหอหนาน สืบเชื้อสายจากเตงอู (鄧禹 เติ้ง ยฺหวี่) ขุนพลของจักรพรรดิฮั่นกองบู๊ (漢光武帝 ฮั่นกวางอู่ตี้) ในช่วงต้นราชวงศ์ฮั่นตะวันออก(鄧芝字伯苗，義陽新野人，漢司徒禹之後也。) สามก๊กจี่ เล่มที่ 45. บิดาของเตงเลียงคือเตงจี๋ (鄧芝 เติ้ง จือ) ขุนนาง นักการทูต และขุนพลของรัฐจ๊กก๊กในยุคสามก๊ก

เตงจี๋บิดาของเตงเลียงย้ายไปมณฑลเอ๊กจิ๋ว (益州 อี้โจว) ในช่วงปลายยุคราชวงศ์ฮั่นตะวันออก(漢末入蜀，未見知待。) สามก๊กจี่ เล่มที่ 45. ขึ้นมามีตำแหน่งสูงสุดเป็นขุนพลทหารม้าและรถรบ (車騎將軍 เชอฉีเจียงจฺวิน) ของรัฐจ๊กก๊ก(延熈六年，就遷為車騎將軍，後假節。) สามก๊กจี่ เล่มที่ 45. และมีบรรดาศักดิ์เป็นหยางอู่ถิงโหว (陽武亭侯)(亮卒，遷前軍師前將軍，領兖州刺史，封陽武亭侯，頃之為督江州。) สามก๊กจี่ เล่มที่ 45.

ในปี ค.ศ. 251 เตงจี๋เสียชีวิต เตงเลียงสืบทอดบรรดาศักดิ์หยางอู่ถิงโหวของบิดา(子良，襲爵) สามก๊กจี่ เล่มที่ 45. 

ในช่วงศักราชจิ่งเย่า (景耀; ค.ศ. 258-263) ในรัชสมัยของเล่าเสี้ยนจักรพรรดิแห่งจ๊กก๊ก เตงเลียงขึ้นมามีตำแหน่งเป็นเจ้าพนักงานคัดเลือกฝ่ายซ้ายของสำนักราชเลขาธิการ (尚書左選郎 ช่างชูจั๋วเสฺวี่ยนหลาง)(景耀中為尚書左選郎) สามก๊กจี่ เล่มที่ 45.

ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เตงงายเอาชนะจูกัดเจี๋ยมขุนพลจ๊กก๊กได้ในการรบที่อำเภอกิมก๊ก (緜竹 เหมียนจู๋) เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย จึงทรงส่งเตงเลียงซึ่งเวลานั้นเป็นนายกองทหารม้าคุ้มกัน (駙馬都尉 ฟู่หม่าตูเว่ย์),  เจาจิ๋วผู้เป็นที่ปรึกษาผู้ใหญ่ราชสำนัก (光祿大夫 กวางลู่ต้าฟู) และเตียวเซียผู้เป็นขุนนางมหาดเล็ก (侍中 ชื่อจง) ให้นำตราพระราชลัญจกรไปมอบให้เตงงายเพื่อขอยอมจำนน(謹遣私署侍中張紹、光祿大夫譙周、駙馬都尉鄧良奉繼印綬，請命告誠，敬輸忠款，存亡敕賜，惟所裁之。) สามก๊กจี่ เล่มที่ 33. 

หลังการล่มสลายของจ๊กก๊ก เตงเลียงได้รับราชการเป็นขุนนางของราชวงศ์จิ้นตะวันตก ในช่วงศักราชไท่ฉื่อ (泰始; ค.ศ. 266-274) ในรัชสมัยของสุมาเอี๋ยนจักรพรรดิแห่งราชวงศ์จิ้นตะวันตก เตงเลียงดำรงตำแหน่งเป็นเจ้าเมือง (太守 ไท่โฉ่ว) ของเมืองก๋งฮาน/เกงฮัน (廣漢 กว่างฮั่น)(晉朝廣漢太守。) สามก๊กจี่ เล่มที่ 45.(近遼東太守孫和、廣漢太守鄧良皆有老母，良無兄弟，授之遠郡，辛苦自歸，皆不見聽。) จิ้นชู เล่มที่ 50.
# กูเกิล พิกเซล
กูเกิล พิกเซล  เป็นแบรนด์อุปกรณ์ อิเล็กทรอนิกส์พกพาสำหรับผู้บริโภค ที่พัฒนาโดย กูเกิล ซึ่งทำงานบน โครมโอเอส หรือ ระบบปฏิบัติการแอนดรอยด์ สำหรับพิกเซล กลุ่มผลิตภัณฑ์หลักของ พิกเซล ประกอบด้วยสมาร์ทโฟนที่ใช้ระบบปฏิบัติการ แอนดรอยด์ ซึ่งผลิตตั้งแต่เดือนตุลาคม 2016 เพื่อทดแทนเน็กซัส รุ่นเก่า โดยปัจจุบันมี พิกเซล 9, พิกเซล 9 โปร และ พิกเซล 9 โปร เอ็กซ์แอล แบรนด์ พิกเซล ยังรวมถึงคอมพิวเตอร์แล็ปท็อปและแท็บเล็ต ตลอดจนอุปกรณ์เสริมต่างๆ มากมาย โดยเปิดตัวครั้งแรกในเดือนกุมภาพันธ์ 2013 ด้วย โครมบุ๊ก พิกเซล

 โทรศัพท์ 
Legend:
รุ่นเปิดตัววางจำหน่ายรองรับอายุการใช้งานวันที่เวอร์ชั่นแอนดรอยด์วันที่หยุดรองรับเวอร์ชั่นแอนดรอยด์สุดท้าย พิกเซล 1 / เอ็กซ์แอล 4 ตุลาคม 2016 20 ตุลาคม 2016 7.1 นูกัต 2 ธันวาคม 2019 10  พิกเซล 2 / เอ็กซ์แอล 4 ตุลาคม 2017 17 ตุลาคม 2017 8.0 โอริโอ้ 7 ธันวาคม 2020 11  พิกเซล 3 / เอ็กซ์แอล 9 ตุลาคม 2018 18 ตุลาคม 20189 พาย 6 มิถุนายน 2022 12  พิกเซล 3a / เอ็กซ์แอล 7 พฤษภาคม 2019 15 พฤษภาคม 2019 5 กันยายน 2022 12.1  พิกเซล 4 / เอ็กซ์แอล 15 ตุลาคม 2019 23 ตุลาคม 201910 6 กุมภาพันธ์ 202313  พิกเซล 4a 3 สิงหาคม 2020 20 สิงหาคม 2020 6 พฤศจิกายน 2023  พิกเซล 4a (5 จี)30 กันยายน 2020 5 พฤศจิกายน 2020115 กุมภาพันธ์ 202414  พิกเซล 5 15 ตุลาคม 2020  พิกเซล 5a 17 สิงหาคม 2021 26 สิงหาคม 2021 26 สิงหาคม 2024  พิกเซล 6 / โปร 19 ตุลาคม 2021 28 ตุลาคม 2021 12 ประมาณเดือนตุลาคม 2026—  พิกเซล 6a 11 พฤษภาคม 2022 21 กรกฎาคม 2022 ประมาณเดือนกรกฎาคม 2027  พิกเซล 7 / โปร 6 ตุลาคม 2022 13 ตุลาคม 2022 13 ประมาณเดือนตุลาคม 2027  พิกเซล 7a 10 พฤษภาคม 2023 10 พฤษภาคม 2023  ประมาณเดือนพฤษภาคม 2028  พิกเซล โฟลด์ 20 กรกฎาคม 2023 ประมาณเดือนมิถุนายน 2028  พิกเซล 8 / โปร 4 ตุลาคม 2023 12 ตุลาคม 2023 14 ประมาณเดือนตุลาคม 2030  พิกเซล 8a 7 พฤษภาคม 2024 14 พฤษภาคม 2024 ประมาณเดือนพฤษภาคม 2031  พิกเซล 9 13 สิงหาคม 2024 22 สิงหาคม 2024  ประมาณเดือนกันยายน 2031  พิกเซล 9 โปร / โปร เอ็กซ์แอล 13 สิงหาคม 2024 22 สิงหาคม 2024 พิกเซล 9 โปร โฟลด์ 13 สิงหาคม 2024 4 กันยายน 2024

 หมายเหตุ
# ศิมรี
ศิมรี (, Zīmrī) อาจหมายถึง:

บุคคล 2 คนในคัมภีร์ไบเบิล:
ศิมรี (บุตรสาลู) เจ้าชายของเผ่าสิเมโอนในช่วงเวลาที่ชาวอิสราเอลอยู่ในถิ่นทุรกันดาร
ศิมรี (กษัตริย์) กษัตริย์แห่งอิสราเอลหลังเอลาห์และก่อนอม-รี
ศิมรี (ประชาชาติ) ประชาชาติที่ถูกกล่าวถึงในหนังสือเยเรมีย์
# จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดพิจิตร พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# เลอโนโว
เลอโนโวกรุ๊ป จำกัด  มีชื่อทางการค้าเป็น เลอโนโว (,) เป็นบริษัทเทคโนโลยีข้ามชาติของจีนข้อมูลหลายแหล่ง:

 
 
 
 
 ที่เชี่ยวชาญด้านการออกแบบ การผลิต และการตลาดในผลิตภัณฑ์อิเล็กทรอนิกส์สำหรับผู้บริโภค, คอมพิวเตอร์ส่วนบุคคล, ซอฟต์แวร์, โซลูชั่นทางธุรกิจ และบริการที่เกี่ยวข้อง สำนักงานใหญ่ตั้งอยู่ที่ปักกิ่งและมอร์ริสวิลล์ รัฐนอร์ธแคโรไลนา สหรัฐ บริษัทมีศูนย์วิจัยในสำนักงานใหญ่, ในที่อื่น ๆ ในประเทศจีน, ในชตุทการ์ท ประเทศเยอรมนี และในยามาโตะ ประเทศญี่ปุ่น

เลอโนโวเดิมเป็นส่วนหนึ่งของสถาบันวิจัยของรัฐบาล บริษัทในตอนนั้นมีชื่อว่า Legend ได้พัฒนาอุปกรณ์อิเล็กทรอนิกส์มากมายก่อนที่จะมุ่งเน้นไปที่คอมพิวเตอร์ส่วนบุคคล ผู้ร่วมก่อตั้ง หลิ่ว เฉฺวียนจื้อ จัดตั้งบริษัท Legend ที่ฮ่องกงเพื่อพยายามระดมทุน และได้รับอนุญาตให้สร้างคอมพิวเตอร์ในประเทศจีนสำเร็จ บริษัทนี้จัดให้อยู่ในตลาดหลักทรัพย์ฮ่องกงเมื่อ ค.ศ. 1994 และกลายเป็นผู้ผลิตคอมพิวเตอร์ส่วนบุคคลรายใหญ่สุดในประเทศจีนและท้ายที่สุดก็รวมถึงในเอเชีย บริษัทยังเป็นผู้จัดจำหน่ายเครื่องพิมพ์เอชพี, คอมพิวเตอร์พกพาโตชิบา และอื่น ๆ ในประเทศอีกด้วย หลังบริษัทเปลี่ยนชื่อเป็นเลอโนโว จึงเข้าซื้อกิจการธุรกิจพีซีของ IBM รวมถึงสายผลิตภัณฑ์ ThinkPad ใน ค.ศ. 2005 จากนั้นจึงขยายกิจการไปยังต่างประเทศอย่างรวดเร็ว ใน ค.ศ. 2013 เลอโนโวกลายเป็นผู้จำหน่ายคอมพิวเตอร์ส่วนบุคคลรายใหญ่ที่สุดในโลกตามหน่วยยอดขายเป็นครั้งแรก และยังคงถือครองสถิตินั้นต่อ (ณ ค.ศ. 2024)

ประวัติ
1984–1993: ก่อตั้งและประวัติศาสตร์ช่วงต้น
เลอโนโวก่อตั้งที่ปักกิ่งในวันที่ 1 พฤศจิกายน ค.ศ. 1984 โดยทีมวิศวกรที่นำโดยหลิ่ว เฉฺวียนจื้อและ Danny Lui ภายใต้ชื่อ Legend ตอนแรกบริษัทมีความเชี่ยวชาญด้านโทรทัศน์ก่อนเปลี่ยนมาผลิตและทำการตลาดคอมพิวเตอร์
thumb|ใน ค.ศ. 1984 เลอโนโวได้รับการก่อตั้งที่ปักกิ่งโดยทีมยาม 4 คนในกระท่อม (4 guards in a shack) จากสถาบันเทคโนโลยีคอมพิวเตอร์แห่งสถาบันวิทยาศาสตร์จีน (Chinese Academy of Sciences, CAS) นำโดยหลิ่ว เฉฺวียนจื้อ
หลิ่ว เฉฺวียนจื้อและกลุ่มวิศวกรผู้เชี่ยวชาญ 10 คนกับ Danny Lui สถาปนาเลอโนโวที่ปักกิ่งอย่างเป็นทางการในวันที่ 1 พฤศจิกายน ค.ศ. 1984 ด้วยเงิน 200,000 เหรินหมินปี้ รัฐบาลจีนอนุมัติการจัดตั้งบริษัทเลอโนโวในวันเดียวกัน

ชื่อ
# จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดพิจิตร ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดพิจิตร กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# ตำบลโคกช้าง (อำเภอเดิมบางนางบวช)
โคกช้าง เป็นตำบลในอำเภอเดิมบางนางบวช จังหวัดสุพรรณบุรี เดิมเคยเป็นตำบลในอำเภอบางระจัน จังหวัดสิงห์บุรี

 ที่ตั้งและอาณาเขต 
ตำบลโคกช้าง มีอาณาเขตติดต่อกับเขตการปกครองข้างเคียงดังต่อไปนี้ วันที่ 31 มีนาคม พ.ศ. 2542

 ทิศเหนือ ติดต่อกับตำบลดงคอน และตำบลบางขุด (อำเภอสรรคบุรี จังหวัดชัยนาท)
 ทิศตะวันออก ติดต่อกับตำบลพักทัน และตำบลสระแจง (อำเภอบางระจัน จังหวัดสิงห์บุรี)
 ทิศใต้ ติดต่อกับตำบลทุ่งคลี ตำบลยางนอน และตำบลเขาพระ
 ทิศตะวันตก ติดต่อกับตำบลเดิมบาง

 ประวัติ 
โคกช้าง เป็นตำบลเก่าแก่ของอำเภอสิงห์ (อำเภอบางระจัน) จังหวัดสิงห์บุรี ปี พ.ศ. 2454 กระทรวงมหาดไทยประกาศแยกพื้นที่ตำบลโคกช้าง ของอำเภอสิงห์ ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" วันที่ 21 พฤษภาคม พ.ศ. 2454 ขึ้นกับเมืองสุพรรณบุรี โดยชื่อ "โคกช้าง" มาจากที่มีเนินขนาดใหญ่ตั้งอยู่พอมาถึงช่วงฤดูน้ำหลากได้มีฝูงช้างจำนวนมากมาอาศัยอยู่บนเนินสูง จึงเรียกชื่อว่า โคกช้างประวัติตำบลโคกช้าง อำเภอเดิมบางนางบวช จังหวัดสุพรรณบุรี - องค์การบริหารส่วนตำบลโคกช้าง สืบค้นเมื่อวันที่ 11 พฤศจิกายน พ.ศ. 2567

ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกหมู่ 3–4 ของตำบลเขาดิน และหมู่ 3, 6–7 ของตำบลโคกช้าง ออกไปตั้งเป็น ตำบลทุ่งคลี วันที่ 11 ตุลาคม พ.ศ. 2492 

 การปกครองส่วนภูมิภาค 

 การปกครองส่วนภูมิภาค 
ตำบลโคกช้างแบ่งพื้นที่การปกครองออกเป็น 10 หมู่บ้าน ได้แก่

 หมู่ที่ 1 บ้านสามเอก
 หมู่ที่ 2 บ้านห้วยหวาย
 หมู่ที่ 3 บ้านเจ็ดอาร์
 หมู่ที่ 4 บ้านหนองตาแก้ว
 หมู่ที่ 5 บ้านหนองบอน
 หมู่ที่ 6 บ้านหนองกรด
 หมู่ที่ 7 บ้านใหม่คันคลอง
 หมู่ที่ 8 บ้านริ้วกรูด
 หมู่ที่ 9 บ้านหนองกลับ
 หมู่ที่ 10 บ้านสามเอกเหนือ

 การปกครองส่วนท้องถิ่น 
ตำบลโคกช้างเดิมมีฐานะเป็นสภาตำบลโคกช้าง ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลโคกช้างมี 10 หมู่บ้าน พื้นที่ 42.0 ตารางกิโลเมตร ประชากร 4,240 คน และ 1,087 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลโคกช้าง อำเภอเดิมบางนางบวช จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลโคกช้างอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลโคกช้าง วันที่ 30 มกราคม พ.ศ. 2539
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดกำแพงเพชร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม, อำเภอคลองลาน และกิ่งอำเภอทุ่งทราย
# นาโบท
นาโบท  เป็นพลเมืองของเมืองยิสเรเอล ในหนังสือพงศ์กษัตริย์ฉบับที่ 1 ในคัมภีร์ฮีบรูระบุว่านาโบทถูกสั่งประหารชีวิตโดยเยเซเบลราชินีแห่งราชอาณาจักรอิสราเอล เพื่อให้กษัตริย์อาหับพระสวามีเข้าครอบครองสวนองุ่นของนาโบทได้Dospěl, Marek. "Naboth's Vineyard Unearthed at Tel Jezreel?", Bible History Daily, Biblical Archaeology Society, November 6, 2017

 เรื่องเล่า 
1 พงศ์กษัตริย์ 21:1–16 เล่าว่านาโบทเป็นเจ้าของสวนองุ่นที่อยู่ข้างพระราชวังของอาหับในยิสเรเอล อาหับตรัสขอซื้อสวนองุ่นของนาโบทเพื่อใช้ทำเป็นสวนผัก (หรือสวนสมุนไพร)Isaacs, Jacob. "The Murder of Naboth", Chabad.org.Hirsch, Emil G. and Seligsohn, M., "Naboth", Jewish Encyclopedia นาโบททูลปฏิเสธเพราะที่ดินนี้เป็นมรดกของบรรพบุรุษZaimov, Stoyan. "Archaeologist Discovers Proof for Biblical Vineyard of Naboth", The Christian Post, July 13, 2017 บางคนตั้งทฤษฎีว่านาโบทกลัวที่ฝ่าฝืนธรรมบัญญัติของโมเสสซึ่งห้ามการขายที่ดินถาวรJamieson-Fausset-Brown Bible Commentary on 1 Kings 21, accessed 5 November 2017

เยเซเบลทรงแก้ปัญหานี้ โดยทรงพระอักษรในพระนามของอาหับส่งไปยังผู้ใหญ่และเจ้านายของเมืองยิสเรเอล ในพระอักษร ผู้ใหญ่และเจ้านายได้รับคำสั่งให้จัดงานถืออดอาหารและให้นาโบทนั่งในที่นั่งอันมีเกียรติ จากนั้นจึงนำพยานสองคนมากล่าวหา (เท็จ) ว่านาโบทแช่งพระเจ้าและกษัตริย์ แล้วพวกเขาทั้งหลายจึงเอาหินขว้างนาโบทจนตายนอกเมือง นักวิเคราะห์สังเกตว่าคำสั่งเหล่านี้จงใจให้ปฏิบัติตามแนวทางของพระคัมภีร์เกี่ยวกับกระบวนการยุติธรรมทางอาญาเพื่อไม่ให้สาธารณชนสงสัยว่ามีการเล่นไม่ซื่อ อย่างไรก็ตาม เยเซเบลทรงเรียกพยานสองคนอย่างชัดเจนว่าเป็น "อันธพาล" อาจหมายถึงว่าเป็นผู้เต็มใจที่จะทำทุกสิ่งเพื่อให้ได้เงิน 

การสมคบคิดประสบผลสำเร็จ ศพของนาโบทก็ถูกสุนัขจรจัดเลีย
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดกำแพงเพชร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และอำเภอคลองลาน
# อาหารจากเส้น
thumb|ก๋วยเตี๋ยว
อาหารจากเส้น เป็นประเภทของอาหารที่ได้รับความนิยมในหลายประเทศ เช่นใน เอเชียตะวันออก และ อุษาคเนย์ รวมไปถึงบางส่วนของยุโรป โดยมีความหลากหลายต่างไปตามแต่ละประเทศ ทั้งด้านวัตถุดิบที่ใช้, ขนาดและรูปร่างของเส้น และ วิธีการประกอบอาหาร เป็นต้น

อาหารจากเส้นที่พบได้ทั่วไปที่สุดในประเทศไทยคือ ก๋วยเตี๋ยว ซึ่งเป็นอาหารประเภทเส้นที่ทำจากแป้งข้าวเจ้า และมีสีขาว แต่หลายคนใช้คำว่าก๋วยเตี๋ยวในการเรียกรวมอาหารจากเส้นทั้งหมดไปด้วยแม้จะทำจากวัตถุดิบอื่นก็ตาม อย่างไรก็ตาม นอกจากก๋วยเตี๋ยวแล้วยังมีอาหารจากเส้นซึ่งทำโดยวัตถุดิบอื่น ๆ อีกหลายชนิด เช่น ราเม็ง หรือ อูดง ซึ่งทำจากแป้งสาลี, พาสตา ซึ่งทำจากแป้งข้าวสาลีดูรัม และ โซบะ ซึ่งทำจากแป้งบักวีต เป็นต้น

 อาหารจากเส้นแบ่งตามวัตถุดิบทำเส้น 
อาหารประเภทเส้นสามารถทำขึ้นได้จากวัตถุดิบต่างกันออกไปหลากหลาย แม้ว่าจะมีข้อยกเว้นอยู่บ้าง แต่โดยทั่วไปแล้วอาจแบ่งตามวัตถุดิบได้ดังนี้あの麺は何でできている？麺類、原材料の違い！！がすぐ分かる麺類の種類一覧！意外と知らない麺の基本をまとめて紹介
+ชื่อเรียกวัตถุดิบราเม็งแป้งสาลีน้ำอัลคาไลยากิโซบะจัมปงโซเม็งเกลือฮิยามุงิอูดงคิชิเม็งโฮโตพาสตาแป้งข้าวสาลีดูรัมเกลือโซบะแป้งบักวีต(อาจผสมแป้งสาลี)วุ้นเส้นแป้งถั่วเขียวก๋วยเตี๋ยวแป้งข้าวเจ้าชิราตากิคนเนียกุโทโกโรเต็งสาหร่ายสีแดงเกียวดงเนื้อปลาบด
โซเม็ง, อูดง, ฮิยามุงิ และ คิชิเม็ง มีวัตถุดิบเหมือนกันคือแป้งสาลีผสมเกลือ แต่ต่างกันที่ขนาด กำหนดโดยมาตรฐานกสิกรรมญี่ปุ่น (日本農林規格, JAS) ดังนี้「そうめん」と「ひやむぎ」の違いは太さだけ？　製法や歴史・カロリーを調査！
+ชื่อเรียกขนาด (มม.)โซเม็งไม่เกิน 1.3ฮิยามุงิ1.3 - 1.7อูดง1.7 ขึ้นไปคิชิเม็งกว้าง 4.5 หนา 2.0
อย่างไรก็ตามตัวเลขนี้เป็นแค่ค่าโดยประมาณและอาจมีข้อยกเว้นได้

 อาหารจากเส้นของชาติต่าง ๆ 
อาหารประเภทเส้นนอกจากก๋วยเตี๋ยวในอาหารไทยแล้ว ยังพบในอาหารของชาติอื่นอีก ดังนี้
 จีน ส่วนใหญ่เป็นบะหมี่น้ำ, บะหมี่แห้ง มีหลายรูปแบบและหลายรสชาติตามภาคต่าง ๆ ของประเทศ
 ญี่ปุ่น อาหารประเภทเส้นของญี่ปุ่นมีหลายแบบ ได้แก่ โซบะ ลักษณะของเส้นใหญ่กว่าเส้นบะหมี่ธรรมดา ทำจากบักวีตผสมแป้งสาลี, ราเม็ง ทำจากแป้งสาลีผสมไข่ นิยมทำเป็นก๋วยเตี๋ยวน้ำ มีหลายแบบตามเครื่องที่ราดบนหน้า, อุด้ง ทำจากแป้งสาลีผสมเกลือและน้ำ ไม่ใส่ไข่
 เกาหลี มีเส้นที่เป็นเอกลักษณ์ของตนเอง เช่น เส้นแนงเมียน ทำจากบักวีตผสมแป้งมันฝรั่ง ดาวเมียน ทำจากแป้งมันเทศ เป็นต้น
 เวียดนาม เรียกเส้นก๋วยเตี๋ยวที่ทำจากแป้งข้าวเจ้าว่า เฝอ ส่วนเส้นที่ทำจากแป้งข้าวเจ้าหมักเคลือบด้วยแป้งมันสำปะหลังเรียก จ๋าว คนไทยเรียกจ๋าวว่าก๋วยจั๊บญวน
 ลาว พบทางชายแดนที่ติดกับจีน ซึ่งชาวไทลื้อและชนกลุ่มน้อยอื่น ๆ มีข้าวซอยแบบเดียวกับชาวไทใหญ่และชาวไทลื้อในจีน
 พม่า มีอาหารเส้นที่คล้ายข้าวซอยของทางภาคเหนือของไทย เรียกเข้าโซย ได้รับอิทธิพลจากชาวไทใหญ่
 ชาวมลายูในสิงคโปร์ อินโดนีเซีย มาเลเซีย มีอาหารเส้นเรียกละก์ซา ซึ่งได้รับอิทธิพลมาจาก lakhsha ในภาษาเปอร์เซีย ละก์ซาในแต่ละถิ่นจะต่างกันไป เช่น ละก์ซาในรัฐกลันตันคล้ายขนมจีนน้ำยาของไทย ส่วนละก์ซาปีนังใช้เส้นหมี่ขาว ละก์ซาเลอมักใช้เส้นที่คล้ายจ๋าวของเวียดนาม เป็นต้น
 ฟิลิปปินส์ เรียกอาหารเส้นว่าปันสิด ซึ่งได้รับอิทธิพลจากคนจีนที่เข้ามาค้าขายในฟิลิปปินส์ คำว่าปันสิด มาจาก pan it sit ในภาษาจีนฮกเกี้ยน
 อิตาลี อาหารเส้นที่มีชื่อเสียงคือพาสตา อาจจะมาจากขนมปังสมัยกรีก-โรมันหรือจาก lakhsha ของชาวอาหรับ พาสตาของอิตาลีมีหลายแบบ แบบหนึ่งที่เป็นที่รู้จักทั่วไปคือ มะกะโรนี